বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
ইবনে কাইয়িম
মুহাম্মদ ইবনে আবু বকর (ইবনে কাইয়িম ("নীতির সন্তান") বা ইবনে কাইয়িম আল জাউজিয়া ("জাউজিয়া বিদ্যালয়ের নীতির সন্তান") বলে অধিক পরিচিত) (১২৯২–১৩৫০ খ্রিষ্টাব্দ / ৬৯১–৭৫১ হিজরি) ছিলেন আরব বংশোদ্ভূত একজন ইসলামি পন্ডিত। তাকে কখনো কখনো “হৃদয়ের পন্ডিত” বলে অবিহিত করা হয়। কর্মজীবনে তিনি মানব আচরণ, নৈতিকতা, হাদিস ও ফিকহ নিয়ে গবেষণা করেছেন।